CELEX: 62018CA0762
Language: lt
Date: 2020-06-25 00:00:00
Title: Sujungtos bylos C-762/18 ir C-37/19: 2020 m. birželio 25 d. Teisingumo Teismo (pirmoji kolegija) sprendimas byloje (Rayonen sad Haskovo, Corte suprema di cassazione (Italija, Bulgarija) prašymai priimti prejudicinį sprendimą) QH / Varhoven kasatsionen sad na Republika Bulgaria (C-762/18), CV / Iccrea Banca SpA (C-37/19) (Prašymas priimti prejudicinį sprendimą – Socialinė politika – Darbuotojų sauga ir sveikatos apsauga – Direktyva 2003/88/EB – 7 straipsnis – Neteisėtai atleistas ir teismo sprendimu į darbą grąžintas darbuotojas – Mokamų kasmetinių atostogų nesuteikimas už laikotarpį nuo atleidimo iš darbo iki grąžinimo į jį – Teisės į piniginę kompensaciją už nepanaudotas kasmetines atostogas už tą laikotarpį, kai vėliau nutraukiami darbo santykiai, nebuvimas)

2020 8 24   
            
            
               LT
            
            
               Europos Sąjungos oficialusis leidinys
            
            
               C 279/5
            
         
      2020 m. birželio 25 d. Teisingumo Teismo (pirmoji kolegija) sprendimas byloje (Rayonen sad Haskovo, Corte suprema di cassazione (Italija, Bulgarija) prašymai priimti prejudicinį sprendimą) QH / Varhoven kasatsionen sad na Republika Bulgaria (C-762/18), CV / Iccrea Banca SpA (C-37/19)
      
      (Sujungtos bylos C-762/18 ir C-37/19) (1)
      
      (Prašymas priimti prejudicinį sprendimą - Socialinė politika - Darbuotojų sauga ir sveikatos apsauga - Direktyva 2003/88/EB - 7 straipsnis - Neteisėtai atleistas ir teismo sprendimu į darbą grąžintas darbuotojas - Mokamų kasmetinių atostogų nesuteikimas už laikotarpį nuo atleidimo iš darbo iki grąžinimo į jį - Teisės į piniginę kompensaciją už nepanaudotas kasmetines atostogas už tą laikotarpį, kai vėliau nutraukiami darbo santykiai, nebuvimas)
      (2020/C 279/07)
      Proceso kalba: bulgarų
      
         Prašymus priimti prejudicinį sprendimą pateikę teismai
      
      
         Rayonen sad Haskovo, Corte suprema di cassazione
      
      
         Šalys pagrindinėje byloje
      
      
         Ieškovai: QH (C-762/18), CV (C-37/19)
      
         Atsakovai: Varhoven kasatsionen sad na Republika Bulgaria (C-762/18), Iccrea Banca SpA (C-37/19)
      
         dalyvaujant: Prokuratura na Republika Bulgaria (C-762/18)
      
         Rezoliucinė dalis
      
      
                  1.
               
               
                  2003 m. lapkričio 4 d. Europos Parlamento ir Tarybos direktyvos 2003/88/EB dėl tam tikrų darbo laiko organizavimo aspektų 7 straipsnio 1 dalis turi būti aiškinama taip, kad pagal ją draudžiama nacionalinių teismų jurisprudencija, pagal kurią neteisėtai iš darbo atleistas ir vėliau pagal nacionalinę teisę teismo sprendimu panaikinus atleidimą į darbą grąžintas darbuotojas neturi teisės į mokamas kasmetines atostogas už laikotarpį nuo atleidimo iš darbo dienos iki grąžinimo į jį dienos dėl to, kad šiuo laikotarpiu darbuotojas faktiškai nedirbo darbdaviui.
               
            
                  2.
               
               
                  Direktyvos 2003/88 7 straipsnio 2 dalis turi būti aiškinama taip, kad pagal ją draudžiama nacionalinė jurisprudencija, pagal kurią tuo atveju, kai, darbuotoją neteisėtai atleidus iš darbo ir vėliau pagal nacionalinę teisę teismo sprendimu panaikinus atleidimą ir grąžinus į darbą, nutrūksta darbo santykiai, toks darbuotojas neturi teisės į piniginę kompensaciją už nepanaudotas mokamas kasmetines atostogas už laikotarpį nuo neteisėto atleidimo dienos iki grąžinimo į darbą dienos.
               
            
         (1)  OL C 54, 2019 2 11
      
      
         OL C 182, 2019 5 27